ประกาศคณะกรรมการกองทุนเพื่อการศึกษาประกาศคณะกรรมการกองทุนเพื่อการศึกษาเรื่องการกำหนดหน้าที่ วิธีปฏิบัติ และความรับผิดชอบของสถานศึกษาที่เข้าร่วมโครงการเงินกู้เพื่อการศึกษาที่ผูกพันกับรายได้ในอนาคต(กรอ.) ปีการศึกษา ๒๕๕๕พ.ศ. ๒๕๕๕[๑] ด้วยรัฐบาลมีนโยบายในการลดข้อจำกัดของการเข้าถึงการศึกษาระดับอุดมศึกษาและอาชีวศึกษาชั้นสูงคณะรัฐมนตรีจึงมีมติเมื่อวันที่ ๑ พฤษภาคม ๒๕๕๕ให้ดำเนินการโครงการเงินกู้เพื่อการศึกษาที่ผูกพันกับรายได้ในอนาคต (กรอ.)ตั้งแต่ภาคเรียนที่ ๑ ปีการศึกษา ๒๕๕๕ โดยให้ทุนการศึกษาแบบต้องใช้คืนสำหรับนิสิตนักศึกษาในระดับอุดมศึกษาและอาชีวศึกษาชั้นสูงและเพิ่มความช่วยเหลือเป็นค่าครองชีพระหว่างศึกษาสำหรับผู้ขาดแคลนทุนทรัพย์เพื่อเป็นการเพิ่มโอกาสให้นิสิต นักศึกษาที่ศึกษาในระดับอุดมศึกษาและอาชีวศึกษาชั้นสูงในหลักสูตรสาขาวิชาที่เป็นความต้องการหลักและมีความชัดเจนของการผลิตกำลังคน และให้ผู้รับทุนเริ่มใช้คืนเงินกู้โดยจะยึดโยงกับความสามารถในการหารายได้ในอนาคตอาศัยอำนาจตามความในข้อ ๑๕ ข้อ ๒๑ ข้อ ๒๒ ข้อ ๒๓/๒แห่งระเบียบกระทรวงการคลังว่าด้วย การบริหารกองทุนเพื่อการศึกษา พ.ศ. ๒๕๔๙และที่แก้ไขเพิ่มเติม และมติคณะกรรมการกองทุนเพื่อการศึกษา ในคราวประชุมครั้งที่๓/๒๕๕๕ เมื่อวันที่ ๘ พฤษภาคม พ.ศ. ๒๕๕๕ จึงออกประกาศไว้ ดังต่อไปนี้ข้อ ๑ ในประกาศนี้ทุนการศึกษาแบบต้องใช้คืน หมายความว่าทุนการศึกษาที่จ่ายเพื่อเป็นค่าเล่าเรียนและหรือค่าครองชีพโดยผู้รับทุนการศึกษามีหน้าที่ต้องชำระคืนแก่กองทุนเพื่อการศึกษาตามเงื่อนไขที่กำหนดไว้ในหมวด ๔/๑ แห่งระเบียบกระทรวงการคลัง ว่าด้วยการบริหารกองทุนเพื่อการศึกษา (ฉบับที่ ๖) พ.ศ. ๒๕๕๕ค่าเล่าเรียน หมายความว่าเงินค่าเล่าเรียน เงินค่าธรรมเนียมการเรียน หรือค่าธรรมเนียมต่าง ๆ ซึ่งสถานศึกษามีสิทธิเรียกเก็บตามอัตราที่ได้รับอนุมัติตามกฎหมายและหมายความรวมถึงเงินประเภทอื่นที่สถานศึกษาเรียกเก็บ ตามที่คณะกรรมการกำหนดค่าครองชีพ หมายความว่าค่าใช้จ่ายที่จำเป็นในการดำรงชีพระหว่างศึกษา ตามที่คณะกรรมการกำหนดนิสิตหรือนักศึกษาที่มีสิทธิได้รับค่าครองชีพ หมายความว่า นิสิตหรือนักศึกษาซึ่งมีฐานะยากจนตามที่คณะกรรมการกำหนดคณะกรรมการ หมายความว่าคณะกรรมการกองทุนเพื่อการศึกษาสถานศึกษา หมายความว่าสถานศึกษาในสังกัด ในกำกับ และสถานศึกษาเอกชนในกระทรวงศึกษาธิการหรือในสถานศึกษาในสังกัดกระทรวงหรือหน่วยงานอื่นของรัฐที่ได้รับการประกาศรายชื่อให้เข้าร่วมโครงการเงินกู้เพื่อการศึกษาที่ผูกพันกับรายได้ในอนาคต(กรอ.) ปีการศึกษา ๒๕๕๕ จากสำนักงานกองทุนเงินให้กู้ยืมเพื่อการศึกษาผู้จัดการ หมายความว่าผู้จัดการกองทุนเงินให้กู้ยืมเพื่อการศึกษาตามพระราชบัญญัติเงินทุนให้กู้ยืมเพื่อการศึกษาพ.ศ. ๒๕๔๑ข้อ ๒ เว้นแต่ประกาศนี้จะกำหนดไว้เป็นอย่างอื่นให้สถานศึกษามีหน้าที่ปฏิบัติตามนโยบาย ระเบียบ ข้อบังคับ ประกาศและมติคณะกรรมการกองทุนเพื่อการศึกษาและคณะกรรมการกองทุนเงินให้กู้ยืมเพื่อการศึกษาตลอดจนคู่มือผู้ปฏิบัติงานของกองทุนเงินให้กู้ยืมเพื่อการศึกษา (สำหรับสถานศึกษา)ที่มีผลใช้บังคับอยู่ในขณะออกประกาศฉบับนี้ในส่วนที่เกี่ยวกับหน้าที่ วิธีปฏิบัติและความรับผิดชอบของสถานศึกษาข้อ ๓ ให้สำนักงานกองทุนเงินให้กู้ยืมเพื่อการศึกษาประกาศรายชื่อสถานศึกษาที่เคยร่วมดำเนินการกองทุนเงินกู้ยืมเพื่อการศึกษาที่ผูกกับรายได้ในอนาคตอยู่ก่อนหน้าที่ประกาศนี้ใช้บังคับเป็นสถานศึกษาที่มีรายชื่อเข้าร่วมโครงการเงินกู้เพื่อการศึกษาที่ผูกกับรายได้ในอนาคตสำหรับสถานศึกษาอื่นที่ประสงค์จะเข้าร่วมโครงการให้ยื่นความจำนงเพื่อจัดทำบันทึกข้อตกลงระหว่างสถานศึกษากับสำนักงานกองทุนเงินให้กู้ยืมเพื่อการศึกษาเพื่อมีชื่อในบัญชีรายชื่อผู้เข้าร่วมโครงการเงินกู้เพื่อการศึกษาที่ผูกกับรายได้ในอนาคตในกรณีสถานศึกษาที่เข้าร่วมโครงการไม่ปฏิบัติตามนโยบาย ระเบียบข้อบังคับ ประกาศและมติคณะกรรมการกองทุนเพื่อการศึกษาหรือมติคณะกรรมการกองทุนเงินให้กู้ยืมเพื่อการศึกษาจนอาจก่อให้เกิดความเสียหายแก่กองทุนเพื่อการศึกษาหรือกองทุนเงินให้กู้ยืมเพื่อการศึกษาให้สำนักงานกองทุนเงินให้กู้ยืมเพื่อการศึกษาเป็นผู้พิจารณาเพิกถอนชื่อสถานศึกษานั้นออกจากบัญชีรายชื่อผู้เข้าร่วมโครงการข้อ ๔ ให้สถานศึกษาโดยผู้บริหารสถานศึกษาเปิดบัญชีประเภทออมทรัพย์ของผู้บริหารและจัดการเงินให้กู้ยืม โดยใช้ชื่อว่า กรอ.ปีการศึกษา ๒๕๕๕ (ระบุชื่อสถานศึกษา) ขึ้นอีกบัญชีหนึ่งเพื่อรับการโอนเงินค่าเล่าเรียนสำหรับผู้ที่เข้าร่วมโครงการเงินกู้เพื่อการศึกษาที่ผูกพันกับรายได้ในอนาคต(กรอ.) ปีการศึกษา ๒๕๕๕ เป็นต้นไปให้สถานศึกษารายงานการเบิกจ่ายเงินจากบัญชีตามวรรคหนึ่งให้กองทุนเพื่อการศึกษาตามระยะเวลาและวิธีการที่สำนักงานกองทุนเงินให้กู้ยืมเพื่อการศึกษากำหนดสถานศึกษามีหน้าที่เบิกจ่ายเงินจากบัญชีตามวรรคหนึ่งเพื่อชำระค่าเล่าเรียนสำหรับผู้ขอรับทุนการศึกษาเท่านั้นสถานศึกษาใดไม่ดำเนินการตามวรรคสองหรือวรรคสามกองทุนเพื่อการศึกษาอาจเพิกถอนการขึ้นทะเบียนตามข้อ ๓และดำเนินการตามกฎหมายที่เกี่ยวข้องก็ได้ข้อ ๕ ให้ผู้บริหารสถานศึกษามีหน้าที่กลั่นกรองและตรวจสอบข้อมูลตามคำขอรับค่าครองชีพและเอกสารประกอบคำขอที่เกี่ยวข้องของนิสิตหรือนักศึกษาผู้ขอรับค่าครองชีพและมีหน้าที่รับรองรายได้ครอบครัวให้เป็นไปตามประกาศคณะกรรมการกองทุนเพื่อการศึกษาเรื่อง การกำหนดคุณสมบัติของผู้ขอรับทุน หลักเกณฑ์และเงื่อนไขการขอรับทุนการศึกษาแบบต้องใช้คืนสำหรับนิสิตหรือนักศึกษาที่เข้าร่วมโครงการเงินกู้เพื่อการศึกษาที่ผูกพันกับรายได้ในอนาคต(กรอ.) ปีการศึกษา ๒๕๕๕ พ.ศ. ๒๕๕๕การรับรองรายได้ครอบครัวผู้บริหารสถานศึกษาต้องรับรองตามความเป็นจริงหากผู้บริหารสถานศึกษารับรองข้อมูลอันเป็นเท็จจนอาจก่อให้เกิดความเสียหายแก่กองทุนเพื่อการศึกษาหรือกองทุนเงินให้กู้ยืมเพื่อการศึกษาให้สำนักงานกองทุนเงินให้กู้ยืมเพื่อการศึกษาเป็นผู้พิจารณาเพิกถอนชื่อสถานศึกษานั้นออกจากบัญชีรายชื่อผู้เข้าร่วมโครงการข้อ ๖ สถานศึกษามีหน้าที่แจ้งให้กองทุนเพื่อการศึกษาทราบเมื่อนิสิตหรือนักศึกษาผู้ขอรับทุนเพิกถอนการลงทะเบียนไม่ว่าทั้งหมดหรือบางส่วนหรือเมื่อนิสิตหรือนักศึกษาผู้รับทุนพ้นสภาพการเป็นนิสิตหรือนักศึกษาไปแล้วไม่ว่าด้วยเหตุใด ภายใน ๑๕ วันนับแต่วันเพิกถอนการลงทะเบียนหรือวันพ้นสภาพตามแบบที่กองทุนเพื่อการศึกษากำหนดการแจ้งการพ้นสภาพตามวรรคหนึ่ง ให้นับจากกำหนดระยะเวลาแล้วแต่กรณีดังนี้(๑) ตาย นับแต่วันที่สถานศึกษารู้ หรือควรรู้ถึงการตายของผู้ขอรับทุน(๒) ลาออก นับแต่วันที่ผู้ขอรับทุนลาออก(๓) พ้นสภาพ นับแต่วันที่สถานศึกษามีคำสั่งให้พ้นสภาพข้อ ๗ สถานศึกษาต้องดำเนินการจัดให้มีการพิมพ์หรือเขียนข้อความในสัญญากู้ยืมและจัดให้ผู้ให้กู้ยืม ผู้ขอรับทุนและผู้ค้ำประกันลงลายมือชื่อและให้สถานศึกษาตรวจสอบข้อมูลความถูกต้องในสัญญาดังกล่าวและเอกสารประกอบให้ถูกต้องครบถ้วนก่อนนำส่งผู้บริหารและจัดการเงินให้กู้ยืมและต้องลงลายมือชื่อในใบนำส่งสัญญากู้ยืมเงินด้วยทุกครั้งการลงลายมือชื่อของบุคคลตามวรรคหนึ่ง ต้องลงลายมือชื่อด้วยตัวเองข้อ ๘ เอกสารประกอบการทำสัญญาได้แก่(๑) สำเนาบัตรประชาชน สำเนาทะเบียนบ้าน ของผู้ขอรับทุน(๒) สำเนาบัตรประชาชน สำเนาทะเบียนบ้าน ของผู้ค้ำประกัน(๓) สำเนาบัตรประชาชน สำเนาทะเบียนบ้าน ของผู้แทนโดยชอบธรรม/ผู้ปกครองข้อ ๙ ผู้บริหารสถานศึกษาหรือเจ้าหน้าที่ของสถานศึกษาที่รับผิดชอบการดำเนินงานกองทุนเพื่อการศึกษามีหน้าที่กวดขันและกำกับตรวจสอบให้นิสิตนักศึกษาที่ประสงค์จะขอรับทุนการศึกษาแบบต้องใช้คืนหรือผู้รับทุนการศึกษาแบบต้องใช้คืนปฏิบัติตามระเบียบและประกาศคณะกรรมการกองทุนเพื่อการศึกษา โดยเคร่งครัดโดยเฉพาะอย่างยิ่งต้องไม่ยินยอมหรือรู้เห็นเป็นใจหรือกระทำการโดยประการใดเพื่อให้มีผู้หนึ่งผู้ใดดำเนินการเกี่ยวกับการกู้ยืมเงินผ่านระบบอิเล็กทรอนิกส์แทนนิสิตนักศึกษาที่ประสงค์จะขอรับทุนการศึกษาแบบต้องใช้คืนหรือผู้รับทุนการศึกษาแบบต้องใช้คืนรายหนึ่งรายใดผู้บริหารสถานศึกษาและ/หรือเจ้าหน้าที่ของสถานศึกษาที่รับผิดชอบการดำเนินงานกองทุนมีหน้าที่ตรวจสอบว่าจำนวนเงินทุนการศึกษาแบบต้องใช้คืนของผู้ขอรับทุนที่ระบุไว้ในแบบยืนยันจำนวนเงินค่าเล่าเรียนและ/หรือค่าครองชีพ ตรงกับจำนวนเงินที่ผู้ขอรับทุนยืนยันหรือไม่หากจำนวนเงินไม่ตรงกันกองทุนเพื่อการศึกษาจะโอนเงินค่าเล่าเรียนให้แก่สถานศึกษาตามจำนวนที่น้อยกว่าข้อ ๑๐ ก่อนสิ้นภาคการศึกษาผู้บริหารสถานศึกษา และ/หรือเจ้าหน้าที่ของสถานศึกษาที่รับผิดชอบการดำเนินงานกองทุนมีหน้าที่ต้องส่งข้อมูลเกี่ยวกับยอดเงินค่าเล่าเรียนที่สถานศึกษาได้รับจริงจากผู้รับทุนการศึกษาแบบต้องใช้คืนแต่ละรายซึ่งเป็นข้อมูลหลังเสร็จสิ้นการเพิ่ม-ถอนรายวิชาแล้วผ่านระบบe-audit ของกองทุนเพื่อการศึกษา เพื่อตรวจสอบ หากไม่สามารถปฏิบัติได้โดยไม่มีเหตุอันสมควรกองทุนเพื่อการศึกษาอาจพิจารณาระงับการโอนเงินให้แก่สถานศึกษาสำหรับภาคการศึกษาถัดไปก็ได้ผู้บริหารสถานศึกษาและ/หรือเจ้าหน้าที่ของสถานศึกษาที่รับผิดชอบการดำเนินงานกองทุนเพื่อการศึกษาต้องส่งคืนเงินทุนการศึกษาแบบต้องใช้คืนของผู้ขอรับทุนการศึกษาแบบต้องใช้คืนที่มิได้ใช้ตามที่กำหนดไว้ในสัญญากู้ยืมให้แก่กองทุนเพื่อการศึกษาก่อนสิ้นภาคการศึกษาแต่ละภาคของสถานศึกษานั้นหากมิได้ส่งคืนเงินภายในกำหนดระยะเวลาดังกล่าวกองทุนเพื่อการศึกษามีสิทธิคิดดอกเบี้ยในอัตราไม่เกินร้อยละ ๑๕ ต่อปีนับแต่วันผิดนัดข้อ ๑๑ ผู้บริหารสถานศึกษาหรือผู้รับใบอนุญาตตามกฎหมายว่าด้วยโรงเรียนเอกชน ซึ่งได้รับมอบอำนาจการดำเนินงานเกี่ยวกับทุนการศึกษาแบบต้องใช้คืนจากกองทุนเพื่อการศึกษาอาจมอบอำนาจช่วงให้บุคคลซึ่งดำรงตำแหน่งรองลงไปหนึ่งระดับในสถานศึกษาคนใดคนหนึ่งหรือหลายคนก็ได้เพื่อดำเนินงานกองทุนและกระทำการแทนสถานศึกษาโดยผู้มอบอำนาจต้องทำเป็นหนังสือแจ้งให้กองทุนเพื่อการศึกษา เพื่อทราบด้วยประกาศนี้ให้ใช้บังคับตั้งแต่บัดนี้ เป็นต้นไปประกาศณ วันที่ ๓ กรกฎาคม พ.ศ. ๒๕๕๕อารีพงศ์ภู่ชอุ่มปลัดกระทรวงการคลังประธานกรรมการกองทุนเพื่อการศึกษาปริยานุช/ผู้จัดทำ๑๐ กันยายน๒๕๕๕ณัฐพร/ผู้ตรวจ๑๐ กันยายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๓๗ ง/หน้า ๑๓/๕ กันยายน ๒๕๕๕